Farida Jalal
Farida Jalal  (An haife ta ranar 2 ga watan Nuwamba, shekara ta alif ɗari tara da tamanin da biyar1985)na Miladiyya. a birnin Katsina. Ƴar wasan fim ce a masana'antar fina-finan Arewacin Najeriya da aka fi sani da Kannywood.

Rayuwar farko da ilimi 
An haifi Farida Jallal ne a ranar 2 ga watan Nuwamba, 1985 a birnin Katsina, Jihar Katsina. Farida ta taso ne kuma ta yi karatu a jiharta ta Katsina inda daga baya ta koma jihar Kano ta fara sana’ar fim a masana’antar fina-finan Hausa ta Kannywood.

Sana'a 
Farida ta shiga harkar fim ne a shekarar 2002 inda ta fito a manyan fina-finan masana’antu na lokacin kamar Yakana, Sansani da Madadi. An dakatar da Jaruma Farida Jallal daga yin fim na wasu lokuta saboda hana wasu jaruman fina-finai da gwamnatin jihar Kano ta yi. A Shekarar 2019, Farida har ta sake fitowa a Kannywood. A lokacin ta bayyana cewa ta dawo harkar fim har ma ta sanar da cewa nan ba da daɗewa ba za ta fitar da fina-finanta. A wata hira da ta yi da BBC Hausa, Farida ta bayyana cewa har yanzu ana cin moriyarta a masana'antar Kannywood. A cikin wata hira da jaruma Farida Jallal ta bayyana cewa a halin yanzu tana mai da hankali kan waƙoƙin Bisharar Musulunci.

Fina-finai
Farida Jalal ta zayyano waɗansu finafinai da tayi. Sun haɗa da;
 Sansani
 Yakana
 Raga
 Jan Kunne
 Farashi
 Dan Zaki
 Lugga
 Tutarso
 Namshaza
 Gidauniya
 Kumbo.
Da sauransu da dama a cewar ta.

Rayuwa ta sirri 
Farida tayi aure ta haifi ƴaƴa biyu, amma ɗaya daga cikin ‘ya’yanta ya rasu. Farida bata da aure a halin yanzu.

Manazarta 

Hausawa
Rayayyun mutane
Haihuwan 1985
Mutane daga Jihar Katsina